DA
12.12.2022
Den Europæiske Unions Tidende
C 472/15
Domstolens dom (Ottende Afdeling) af 20. oktober 2022 — Komisia za zashtita na lichnite danni og Tsentralna izbiratelna komisia mod Koalitsia »Demokratichna Bulgaria — Obedinenie« (anmodning om præjudiciel afgørelse fra Varhoven administrativen sad — Bulgarien) (Sag C-306/21) (1) [Præjudiciel forelæggelse – beskyttelse af personoplysninger – forordning (EU) 2016/679 – anvendelsesområde – artikel 2, stk.
2, litra a) – begrebet »udøvelse af aktiviteter, der falder uden for EU-retten« – nationale og europæiske valg – artikel 6, stk.
1, litra e) – lovlig behandling – artikel 58 – retsakt vedtaget af tilsynsmyndighederne, der begrænser, eller i givet fald forbyder, videooptagelse ved registreringen af valgresultaterne i valglokalerne] (2022/C 472/17) Processprog: bulgarsk Den forelæggende ret Varhoven administrativen sad
Parter i hovedsagen Sagsøgere: Komisia za zashtita na lichnite danni og Tsentralna izbiratelna komisia
Sagsøgt: Koalitsia »Demokratitjna Bulgaria — Obedinenie«
Konklusion 1) Artikel 2, stk.
2, litra a), i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse)
skal fortolkes således, at
behandling af personoplysninger i forbindelse med afholdelse af valg i en medlemsstat ikke er udelukket fra denne forordnings anvendelsesområde.
2) Artikel 6, stk.
1, litra e), og artikel 58 i forordning 2016/679
skal fortolkes således, at
disse bestemmelser ikke er til hinder for, at de kompetente myndigheder i en medlemsstat vedtager en almengyldig forvaltningsakt, der begrænser, eller i givet fald forbyder, videooptagelse ved registreringen af valgresultaterne i valglokalerne i forbindelse med valg i den berørte medlemsstat.
(1)
EUT C 329 af 16.8.2021.